CELEX: 62017CA0107
Language: mt
Date: 2018-07-25 00:00:00
Title: Kawża C-107/17: Sentenza tal-Qorti tal-Ġustizzja (Ir-Raba’Awla) tal-25 ta’ Lulju 2018 (talba għal deċiżjoni preliminari tal-Lietuvos Aukščiausiasis Teismas – il-Litwanja) – “Aviabaltika” UAB vs “Ūkio bankas” AB, fi stralċ (Rinviju għal deċiżjoni preliminari — Direttiva 2002/47/KE — Eżekuzzjoni tal-arranġamenti kollaterali finanzjarji — Bidu tal-proċedura ta’ insolvenza fir-rigward ta’ min jakkwista kollateral finanzjarju — Seħħ tal-fatt li wassal għall-eżekuzzjoni tal-kollateral — Inklużjoni tal-kollateral finanzjarju fil-massa ta’ falliment — Obbligu li d-djun jitħallsu, fl-ewwel lok, mill-kollateral finanzjarju)

17.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/13
            
         
      Sentenza tal-Qorti tal-Ġustizzja (Ir-Raba’Awla) tal-25 ta’ Lulju 2018 (talba għal deċiżjoni preliminari tal-Lietuvos Aukščiausiasis Teismas – il-Litwanja) – “Aviabaltika” UAB vs “Ūkio bankas” AB, fi stralċ
      (Kawża C-107/17) (1)
      
      ((Rinviju għal deċiżjoni preliminari - Direttiva 2002/47/KE - Eżekuzzjoni tal-arranġamenti kollaterali finanzjarji - Bidu tal-proċedura ta’ insolvenza fir-rigward ta’ min jakkwista kollateral finanzjarju - Seħħ tal-fatt li wassal għall-eżekuzzjoni tal-kollateral - Inklużjoni tal-kollateral finanzjarju fil-massa ta’ falliment - Obbligu li d-djun jitħallsu, fl-ewwel lok, mill-kollateral finanzjarju))
      (2018/C 328/14)
      Lingwa tal-kawża: il-Litwan
      
         Qorti tar-rinviju
      
      Lietuvos Aukščiausiasis Teismas
      
         Partijiet fil-kawża prinċipali
      
      
         Rikorrenti:“Aviabaltika” UAB
      
         Konvenut:“Ūkio bankas” AB, fi stralċ
      
         Dispożittiv
      
      
                  1)
               
               
                  L-Artikolu 4(5) tad-Direttiva 2002/47/KE tal-Parlament Ewropew u tal-Kunsill, tas-6 ta’ Ġunju 2002 dwar arranġamenti finanzjarji kollaterali, kif emendata bid-Direttiva 2009/44/UE tal-Parlament Ewropew u tal-Kunsill, tas-6 ta’ Mejju 2009, għandu jiġi interpretat fis-sens li huwa jimponi fuq l-Istati Membri li jadottaw leġiżlazzjoni li tippermetti lil min jakkwista l-kollateral b’sigurtà taħt arranġament ta’ kollateral finanzjarju b’sigurtà li jirkupra l-kreditu tiegħu, imwieled min-nuqqas tal-eżekuzzjoni tal-obbligazzjonijiet finanzjarji rilevanti, fuq dan il-kollateral, meta avveniment ta’ enforzar iseħħ wara l-ftuħ ta’ proċedura ta’ insolvenza fil-konfront tiegħu.
               
            
                  2)
               
               
                  L-Artikolu 4(1) u (5) tad-Direttiva 2002/47 kif emendata bid-Direttiva 2009/44, għandu jiġi interpretat fis-sens li ma jobbligax lil min jakkwista kollateral taħt arranġament ta’ kollateral finanzjarju b’sigurtà obbligu li jirkupra l-kreditu tiegħu, imwieled mill-obbligi finanzjarji koperti minn dan l-arranġament, qabelxejn fuq dan il-kollateral.
               
            
         (1)  ĠU C 161, 22.5.2017.